Algav saade on valminud tänu J.Meyeri teenistuspartnerite toele
20. viisi, kuidas muuta iga päev paremaks
Olen kirjutanud uue raamatu,
mille osas usun, et see saab aidata pea igat ühte
ja selle pealkiri on
"20. viisi, kuidas muuta iga päev paremaks".
Kui sul oleks halb päev
ja leiduks kasvõi üks mooduski, kuidas seda paremaks muuta,
siis sa ju teeks seda, kas pole?
See raamat kätkeb endas 20. lihtsat, praktilist viisi,
mida oma elus rakendada
ja mille osas julgen garanteerida, et need muudavad su elu paremaks.
Võiksin rääkida mitmest neist, kuid tooksin täna esile ühe.
Kui sul on tõeliselt halb päev,
siis tasuks ehk üle vaadata oma ootused.
Me oleme alati täis ootusi,
unistades suurelt ja oodates, et Jumal teeks me elus paljusid asju.
Kuid usun, et probleemid tekkivad siis,
kui ootame, et teised inimesed teeks me heaks midagi,
mida vaid Jumal saab me heaks teha.
Nii õpetas Jumal mind,
kuidas mitte panna oma meest Dave'i vastutama minu rõõmus olemise eest.
Kui ma polnud rahul ja rõõsa,
tahtsin, et mu mees teeks midagi selle lahendamiseks.
Ootasin, et mu mees teeks midagi, et mind taas rõõmsaks muuta.
Kuid me ei saa panna sellist vastutust teiste inimeste peale.
Peame ise vastutama oma tunnete eest
ja omaenda rõõmu või ka selle puudumise eest.
Teine asi, mille avastasin, oli see, et kui olen õnnetu,
siis ootan, et keegi lahendaks selle olukorra,
samas, kui nad ise ei teagi, et ma seda neilt ootan.
See pole aus.
"Ma ootan, et teeksid seda või toda!"
Me inimestena oleme kõik erinevad ja Jumala poolt erinevalt loodud.
Me mõtleme erinevalt, mistõttu ma ei saagi oodata,
et teised peaks koguaeg teadma, mida ma teatud olukorras soovin.
Sest ma ei tea isegi alati,
mida keegi teine mingis olukorras soovib.
Üks valdkond, kus taoline olukord võib tekkida,
on näiteks siis, kui su lapsed elavad veel kodus.
Nii võib sul vahel olla tuju nullis,
kuna ootad oma lastelt teatud käitumist või mitte käitumist.
Sa ootad midagi, mida nad ei tee.
Üks asi, mis mind on sellistes olukordades aidanud,
on see, et kui ma ise olin nende vanune,
siis ma polnud sugugi parem, kui nemad praegu.
Nii peame olema väga valvel,
et olles ise vanuses 35-40 või 45-50,
me ei ootaks kelleltki, kes on 12-, 15- või 20-aastane
samasugust käitumist nagu me ise täna käituks.
Nii on alati tark pidada meeles,
millised me ise kunagi mingil ajal olime.
Seetõttu tasubki oma ootused üle vaadata
ja olla kindel, et need on kooskõlas Jumalaga.
Tasub lausa vaadata,
mida Piibli laiendatud ja kreekakeelne tõlge ütleb
näiteks Issanda järele ootamise kohta.
See ei tähenda vaid lihtsalt istumist ja mölutamist.
See tähendab oodata,
et Jumal teeb midagi head ja suurt su elus.
Nii peavad me ootused olema alati ühel lainel Jumalaga.
Ühtlasi aga ei saa me ootused teiste suhtes olla sellised,
et nad iialgi ei küünigi nende täitmiseni.
Usun, et see raamat on sulle õnnistuseks.
Ole õnnistatud!
20. viisi, kuidas muuta iga päev paremaks
IGAPÄEVAELU RÕÕMUD
Võtame veel pisut aega,
et rääkida sellest, kuidas nautida oma igapäevaelu.
Võta hoogu maha.
Me räägime sageli Jumalaga käimisest.
"Ma käin Jumalaga."
"Ma tahan käia koos Jumalaga."
1. Moosese 5:24 on öeldud: "Eenok kõndis koos Jumalaga,
ja siis ei olnud teda enam, sest Jumal võttis tema ära."
Kui me tahame käia koos Jumalaga,
peame õppima, kuidas elada Tema rütmides.
Tema muide ei tee 100't asja korraga
ja Tal pole ka kuhugi kiiret nagu enamus meist on avastanud.
Kui paljud teavad, et Jumalal pole kuhugi kiiret?
Teeme siinkohal väikese testi,
et näha, ega sa juhuslikult teatud asju liiga kiiresti ei tee.
Kas haarad hommikul esimese asjana oma telefoni järele,
et vaadata üle võimalikud sõnumid, E-mailid ja sotsiaalmeedias toimuv?
Kas vaatad oma telefoni ka keset ööd vetsus käies?
Kui paljud vaatavad oma telefoni keset ööd?
Laske aga käia - olge nüüd ausad!
Sest sa kardad, et keegi püüab sinuga kangesti ühendust saada
ja nii olulised nagu me oleme,
peame ju ikka olema 24/7 kõigile kättesaadavad.
Me läheme täiega endast välja,
kui kodust lahkudes telefoni maha unustame.
See on ikka kohe totaalne katastroof.
Järgmine küsimus.
Oled sa võimeline lõunatama koos sõbraga selliselt,
et ei vaata kogu selle aja oma telefoni.
Tead mis?
Mul on nii kõrini sellest,
et ajal, mil püüan inimestega osaduses olla ja nendega suhelda,
vastavad nemad samal ajal oma sõnumitele.
See on täiega ebaviisakas.
Aamen?
Jah, kui midagi olulist on teoksil,
sa saad vabandada ja tegeleda sellega
või sa võid juba ennetavalt öelda,
et ootad üht sõnumit, millele pead vastama.
Kuid kui need asjad ei mahu nö hädaolukordade alla,
siis olgem üksteise suhtes piisavalt lugupidavad,
et pühendada üksteisele oma täis tähelepanu.
Mulle tõesti ei meeldi rääkida inimestega,
kes kaabivad samal ajal oma telefoniekraani.
Heakene küll, see teema on nüüd hingelt ära.
See on see tore pool mu positsioonist, et ma võin tulla siia lavale
ja lasta auru välja nii palju, kui kulub.
Ajab sind närvi,
kui mõni vanem autojuht su ees sõidab liiga aeglaselt,
samas kui lähemalt keskendudes näed,
et nad sõidavad igati lubatud kiirusega.
Sa aga mõtled endamisi: "Jälle mingi vanamutt roolis!"
Kuid sa ole selle koha pealt ettevaatlik,
sest Dave ütleb ikka: "Ma olin kord noor ja täna olen vana,
kuid see juhtub kõigiga."
Kui vana sa ka poleks, sa oled teel vananemise suunas.
Lamad sa hommikul voodis
mõeldes kõigile asjadele, mis vajavad päeva jooksul tegemist,
nii et, enne kui voodist välja saad, oled juba täiega närvis ja stressis?
Kas valid sööma minnes selliseid kohvikuid ja restorane,
kus on wifi-ühendus?
Kas teed tavaliselt mitut asja korraga?
Oled sa varasemalt niimoodi ringi tormanud,
et tormad täna edasi ka siis, kui enam pole vaja tormata?
Ma leian iseend kiirustamas näiteks hambapesu juures.
Tõsiselt. Sa võid minna nii hoogu, et...
Kui aus olla,
siis ma olen juba mõnda aega üritanud hoogu maha võtta,
kuna olen enamuse ajast alati sammukese kõigest ees.
Ma hüppan autosse veel enne, kui see on peatudagi jõudnud
ja see pole üldse mingi nali.
Nii et, oleksin tänulik te eestpalvete eest,
kuna olen vahel tänu kiirustamisele teinud ikka täiega rumalaid asju.
Nii näiteks valasin kohvimasinasse vett
sinna, kuhu tegelikult kohvioad käivad.
Oli see alles üks segadus!
Olen seda muide rohkem kui korra teinud.
Olen paar korda elus keetnud kohvi selliselt,
et olen unustanud panna kohvikannu selle õigesse kohta.
Ma püüan pidevalt astuda autost välja, enne kui see on jõudnud peatuda.
Kui sa reisiks sama palju, kui mina,
siis vahel võib juhtuda, et unustad keset ööd ära, kus sa oled.
Nii läksin keset ööd vetsu, olles ajanud asjad pisut sassi.
Nii ka, arvates, et istun potil, istusin hoopis vanni äärel.
Ära nüüd arva, et ma oma häda sinna vanni tegin!
Küll aga kukkusin ma selg ees vanni ja lõin oma pea ära.
Ja see tegi ikka kõvasti haiget.
Kord kõndisin ühes hotellitoas vastu peegelseina,
ehmatades end iseenda peale poolsurnuks.
Arvasin, et keegi on mu toas.
Näed, polegi vaja kuhugi komöödiaklubisse minna -
piisab kirikus käimisestki.
Veel mõned asjad, mida osad teistki on ehk teinud.
Jooksed mööda maja ringi ja otsid oma telefoni
sellega ise samal ajal rääkides.
Või otsid paaniliselt oma prille, aga ei leia neid kuskilt,
sest need on sul ees.
Ja siis viimane asi, mida vägagi sageli teen
ja mis näitab seda,
et ma pole mõttega selle juures, mida ma teen.
Ma olen sageli Hiinas või Indias
või mõnel järgmisel konverentsil
või mõtisklemas selle üle, mida oma telesaates jagada.
Naistele meeldib vahel oma käekotte vahetada.
Nii sa siis võtad uue koti, mille tahad käiku lasta
ja võtad vanast kotist kõik asjad välja, mida uude panna.
Mina aga olen võtnud kõik vana koti asjad
ja pannud need siis uuesti tagasi sinna vanasse kotti.
Ja kord tegin seda isegi kahel korral!
Mõtlesin endamisi: "Mida värki, Joyce? Katsu ometi olla!"
Kuid see on alles algus lugudele, mida kõike teiega jagada võiks.
Kuid kogu loo mõte on selles, et...
Ma vajan eestpalveid.
Ja ma eeldan, et sa vajad neid samuti.
Me ei pea ainuüksi väliselt hoogu maha võtma,
aga me peame seda ka seesmiselt tegema.
Usun, et see on isegi see, millest peaks alustama,
sest kui võtad hoogu maha seesmiselt,
võtab see ka hoo maha väliselt.
Kui aga me mõtted tormavad ühe asja juurest teise juurde,
ei tunne me elust just suurt palju rõõmu.
Usun, et põhjus, miks meil on sageli halbu päevi,
on selles, et me tormame pidevalt ühest päevast teise
ega naudi eriliselt midagi, mida Jumal püüab meile pakkuda.
Usun siiralt, et igaühe me päevas juhtub imelisi asju;
asju, mida Jumal püüab meile näidata
ja mille kaudu meid kõnetada.
Me ei saa käia koos Jumalaga, kui pidevalt muudkui tormame.
Suudaksid sa tõsimeeli
kujutada Jeesust ette juhtimas oma jüngreid
keset sellist eluviisi nagu me elame?
"Hei poisid! Üles, üles, üles!
Peame jõudma Jeruusalemma seda koosolekut pidama!
Läksime, läksime, läksime!
Kohe püsti!
Ei mingit hommikusööki. Läksime!"
Viis olulist moodust, mille kaudu hoogu maha võtta.
Kui paljud teist tahavad hoogu maha võtta?
1. Seisa vastu kiusatusele pühenduda liiga paljudele asjadele
ja jagada enda kõigile ja kõikjale.
Keegi ütles siin, et see tuleb üles kirjutada.
Õpi ütlema "Ei."
ja ole ühtlasi valmis selleks, et inimestele ei meeldi su "Ei."
Nii et, kui tahad juhtida oma elu,
mis oleks omakorda juhitud Püha Vaimu poolt,
siis võin öelda sulle kohe praegu, et see võib pahandada osasid inimesi.
Kui aga inimesed ei taha, et oleksid juhitud Pühast Vaimust,
pole nad su sõbrad nagunii.
2. Seisa vastu lubaduste andmisele millegi tegemise osas,
mille osas tead oma südames, et sa ei peaks neid tegema,
vaid seetõttu, et sa ei taha oma sõbrale pettumust valmistada.
Jah, me kõigi elus on aegu,
kus me peame tegema asju, mida me parema meelega ei teeks,
sest me teame, et nii on õige.
Või me teeme seda seetõttu, et keegi on olnud väga hea meie vastu
ja me lihtsalt tahame õnnistada teda.
See kõik on erinev sellest,
kui su südames pole rahu mingi asja osas
ja sa tead, et sa ei peaks seda tegema,
aga sa teed seda ikkagi.
Kui nii teed, ei saa sul kohe kindlasti olema hea päev,
sest Jumal ei aita meil teha mitte ühtki asja,
milleks Ta pole meid kutsunud.
3. Kaalu tõsiselt, enne kui end millelegi pühendad.
Võta aega
ja kaalu tõsiselt, mida selle tegemine sinult tegelikult nõuab?
Kui palju aega sa ka päriselt peaks sellele pühendama?
Osa asju võivad väliselt tunduda nii lihtsatena,
kuid kui nendega pihta hakkad, mõtled korraga:
"Mis asja sisse ma küll end olen mässinud?"
Seetõttu peame teatud asju pisut põhjalikumalt uurima.
Tean, millest räägin,
sest olen minevikus peaaegu otsad andnud
tänu sellele, et ütlesin "jah" erinevatele inimestele ja teenistustele
Läksin kõnelema erinevatesse kohtadesse
vaid seetõttu, et "Jumal olla neile öelnud",
et see kõneleja pean just mina olema.
Kuniks jõudsin punkti, kus otsustasin,
et kui Jumal pole ka mulle seda öelnud,
ei lähe ma kuhugile.
Mulle ei meeldi,
kui inimesed kasutavad "Jumal ütles mulle"-kaarti.
See tuleb ära lõpetada!
"Jumal ütles mulle, et just sina pead tulema!"
Kui Jumal tahab, et ma midagi teeksin,
siis Ta ka ütleb seda mulle
ja me leiame koos kinnitust sellele.
Küll aga ei ütle Ta sulle, mida mina peaks tegema,
nii et ma pean tegema midagi, mille keskel ise õnnetu olen.
4. Pööra tähelepanu oma elutempole.
Ma olen kiire sööja.
Ma teen muidugi kõiki asju üsna kiiresti,
kuid samas muidugi õpin veel, kuidas teha teisiti.
Üks arst ütles mulle,
et peaksin iga oma suutäie 20 korda läbi närima.
Mõtlesin seepeale: "Issand halasta, see pole ju küll võimalik!"
Mul läheks sellise asja peale lõualuud paigast.
Oled sa kunagi proovinud mäluda igat suutäit 20 korda?
Loodan, et olen saanud oma õppetunni
ja usun, et Jumal püüab mulle öelda midagi sellega.
Sest ma olen kahel korral sel aastal söönud nii kiiresti,
et olen tõmmanud omale toidu kurku
ja hakanud lämbuma selliselt, et see ajas hirmu nahka.
Te kõik vaatate mind sellise näoga nagu:
"Oled sa ikka kindel, et oled pädev meid õpetama siin?"
Parim viis, kuidas inimesi õpetada, on olla nendega aus.
Aamen?
Inimesed, kel on kogu aeg kiire, palju teha ja rohkelt kohustusi -
neil lihtsalt pole võimalust kulgeda rahulikult läbi elu.
Küll aga tuleb leida eluterve tasakaal.
Usun, et kõige aluseks on arusaam,
et mida iganes Jumal kutsub sind tegema,
Ta on loonud sind selle jaoks.
Nii leidub alati inimesi, kes liiguvad kiiremini kui teised.
Kui aga mõni asi hakkab sulle stressi põhjustama
ja sa ei naudi enam elu tänu sellele
ja sa hakkad tegema tobedaid ning vahel isegi ohtlikke asju
tänu sellele,
et sul on liiga kiire...
Kui paljud on teinud midagi peaaegu, et ohtlikku
vaid tänu sellele, et sul oli liiga kiire?
Mul on üks sõber, kes on üsna aeglase liikumisega.
Nii pole ka sellest mingit tolku, kui sellist inimest takka kiirustada,
sest ta ei liigu kiiremini nagunii.
Ta meeldib mulle küll väga,
kuid samas on aegu, kus kogu see asi käib mulle pinda.
Arvasin kunagi, et Jumal tahaks, et ta pisut kiirem oleks,
aga tänaseks olen aru saanud,
et Jumal tahab hoopis, et mina hoogu maha võtaks.
Oled sa kunagi märganud,
et Jumal viib sind vahel kokku inimestega,
kes isegi, et nad sind närvi ajavad,
sa peaks võib-olla muutuma pisut nende sarnaseks?
Mu elus on alati olnud mõned inimesed,
kes lihtsalt on nii ülitoredad ja armsad.
See armsus kohe lausa voolab neist välja.
"Aitäh kallis", "Jah kullake",
"Kas sa palun..."
Ma olen ka selle peale muutunud.
Kui Jumal ikka üle 25. aasta ühte ja sama asja su nina alla hõõrub,
jõuab see sulle lõpuks ka kohale.
Oled sa vahel märganud, et Jumal viib su kokku inimestega,
kes on lihtsalt imetoredaks eeskujuks sulle.
Tead, mu mees Dave on nii kannatlik.
Vahel kohe nii kannatlik, et see ajab mind lausa närvi.
Ma olen olnud temaga 50. aastat abielus
ja kuulnud selle aja peale vaid kahel korral,
et on keegi, kes talle ei meeldi.
See nüüd küll normaalne pole.
Ma võiks nimetada kaks sellist päevas.
Tänu Jumalale Tema Sõna eest,
sest ma ei tea, mida ma teeks, kui ma ei saaks jutlustada?
Sest praegune olukord
paneb mind pidevalt Jumala Sõna uurima.
Oh aeg! Jumal on mind ikka nii palju muutnud.
Nii palju, et olen täna juba täitsa kena inimene.
Loodan, et sama asi juhtub osadega teistki.
Kui paljud teist on suhtes kellegagi,
kus teie olete tormakas pool ja tema aeglane pool?
Usun, et asi hakkab kohale jõudma.
Kui paljud on oma suuvärgi poolest pisut jutukamad ja otsesemad,
olles abielus mõne vaiksema kujuga?
Kui paljud teist on kärsitud,
olles abielus mõne nii rahuliku kujuga, et see ajab teil juuksekarvad püsti?
Mõistate te, mida ma öelda tahan?
Kas keegi siin mõistab, mida ma öelda tahan?
Jumal tahab, et me õpiksime üksteiselt.
Seetõttu ta ei annagi meile inimesi...
Kuidas muidu me õpiks armastama kõiki?
Heakene küll, lähme edasi.
Juhuks, kui arvad, et see kõik siin on mu enda väljamõeldis,
siis Piibel on täis kirjakohti, mis räägivad mittekiirustamisest.
Õpetussõnad 19:2 "Arutu agarus pole hea,
ja kelle jalgadel on kiire, eksib ära."
Küll me teeme ikka suuri vigu,
kui pidevalt tormame.
Õpetussõnad 14:29: "Pikameelsel on palju arukust,
aga kannatamatu näitab suurimat rumalust."
Õpetussõnad 18:13: "Kui keegi vastab enne ärakuulamist,
siis on see tema rumalus ja häbi."
1. Korintlastele 4:5: "Nõnda siis ärge mõistke kohut
enne õiget aega,
enne kui tuleb Issand."
5. Uuendagem oma pühendumist sellele,
et olla tõeliselt juhitud Püha Vaimu poolt.
Kui me järgiksime Püha Vaimu juhtimist,
väldiksime igasugu tõsiseid probleeme.
Mäletan üht näidet, mida tahan teiega jagada,
kuna mulle meeldivad praktilised näited.
Olin kord poodides ostlemas ja juba üsna väsinud.
Samas aga polnud mul veel kõik asjad tehtud,
mida olin plaaninud.
Teadsin oma südames, et peaksin minema koju,
kuna kõik need asjad oleks olnud olemas ka järgmine päev.
Mina aga otsustasin selle kõigega ikka ühele poole saada.
Nii et, ma ignoreerisin Püha Vaimu märguandeid.
Ostlesin seni, kuni olin nii väsinud, et muutusin pahuraks.
Koju jõudes ei käitunud ma oma pereliikmetega hästi,
kuna olin väsinud ja pahur.
Ja kui nad siis küsisid, mis viga, põrutasin vastu: "Ma olen väsinud!"
Kelle viga see oli, et olin väsinud?
Mu enda viga.
Siis aga, olles pahur ja torssis,
hakkasin end süüdi tundma, et olin pahur ja torssis.
Näete te siin seda kuristikku, millesse üha enam kukume?
Samas, kui kogu see olukord oleks olnud olemata,
kui oleksin vaid järginud seda, mida Püha Vaim mulle ütles.
Kui oleksin vaid tark olnud ja öelnud:
"Olen tõsiselt väsinud, mistõttu pean minema koju."
Kas keegigi siin kuuleb, mida püüan öelda?
Nii et, kogu mu õhtu oli tuksis,
kuigi oleksin saanud seda vältida.
Hoia oma ajal pilk peal
ja tee asju, mis toovad rahu.
Kui tahame elada ja käia Jumalaga,
elades seiklusrikast elu,
peame õppima ka usaldama Teda
ja võtma hoo maha, et elada Tema rütmide järgi.
Mitte pidevalt tormates
nagu maailm püüab meid panna tegema.
Täna pakume sulle raamatut "20 viisi, kuidas muuta elu paremaks"
ja 3 CD'd
"Lihtsad, praktilised muutused, mis annavad reaalseid tulemusi."
Olen seda küll ise õpetanud, kuid vahel tahaks isegi seda kuulata
ning oma raamatut uuesti lugeda.
Vahel ma tõesti loengi omaenda raamatuid,
õppides neist enese üllatuseks isegi.
Nii usun, et need meeldiks sulle väga.
Las ma jagada sinuga midagi.
Investeeri alati Jumala Sõnasse.
Sa võiks kulutada oma raha kõikvõimalike asjade peale,
kuid pole midagi paremat, kui investeerida seda Jumala Sõnasse
et saaksid ammutada sellest oma kodus, autos jne.,
mil iganes sul selleks võimalus tekkib.
Jumala Sõna on nii võimas.
See muudab me elusid,
aga hoiab meid ka liikumas õiges suunas.
Seetõttu pakumegi sulle neid materjale,
kuna usume, et need on üliolulised.
Ole õnnistatud ja kena päeva jätku!
Skaalal 1-10,
kuidas sa hindaks oma päeva?
On sul hea või halb päev -
Joyce tahab õpetada sulle 20. viisi, kuidas muuta igat päeva paremaks.
Praktilised nõuanded, mida koheselt rakendada,
et muuta oma päeva, milline iganes see ka poleks.
Muuda halvad päevad headeks ja head päevad suurepärasteks.
Lisaks sellele raamatule pakume ka 3 CD'd
"Praktilised, lihtsad muutused, mis annavad reaalseid tulemusi"
Tellimisinfo on nähtav ekraanil.
Mis oleks, kui näeksid asju,
mida ekraanil olev tüdruk ja tema kaaslased igapäevaselt näeb?
Vaata, kuidas vaid 2. nädalaga
võib muutuda selliste tüdrukute välimus
Tõlge: Anne-Ly Raukas
Joyce Meyeri teenistus Jagades Kristust - armastades inimesi
Nähtud saade valmis tänu J.Meyeri teenistuspartnerite toele